Vi havde nogle vidunderlige dage i refugiet. Beliggenheden er perfekt hvis man søger ro og stilhed og har brug for at komme helt ned i gear et par dage. Der er god plads indendørs med et lille spartansk indrettet køkken men som har det nødvendige og endda diverse olier (lokale), rester af pasta, ris mm., og lidt krydderier og et rent og pænt badeværelse. Huset har kun to vinduer så hen på aftenen og på eventuelle regnvejrsdage hvor man opholder sig meget indendøre er der meget mørkt. Udendørs området er fantastisk med god plads, træer der gir lidt skygge på de varme dage og lidt friske krydderurter rundt omkring.
Laura og Michèle (Antonios forældre) tog imod os da vi kom. De inviterede på kaffe og forærede os desuden hjemmedyrkede tomater, figner, ost og brød. De var i det hele taget utrolig søde og imødekommende. På grund af vores ikke eksisterende italienske og deres begrænsede engelsk var det svært at have længere og dybere samtaler men det lykkedes at kommunikere lidt. De inviterede os på en helt utrolig dejlig middag hos dem - og de var meget overbærende med vores lille syv måneder gamle datter der ikke ville sove 😊 Vi havde en rigtig god kommunikation med Antonio før og under opholdet hvor han var hurtig til at svare når vi spurgte om anbefalinger til steder at tage hen. Det kan anbefales at besøge Sant Angelo når der er markeddag hvilket i hvertfald er om lørdagen (og måske andre dage - spørg Antonio eller hans forældre). Vi ramte tilfældigt ind i det lokale marked på en lørdag og det var spækket med lækre lokale råvarer.
Vi kan alt i alt varmt anbefale stedet.